На основу члана 46. став 1. тачка 7), члана 56. став 1. Закона о локалној самоуправи („Службени гласник РС“, број 129/2007 и 83/2014), члана 8. став 1. тачка 1) и став 2. Закона о радним односима у државним органима ( „Службени гласник РС“ бр.48/91, 66/91, 44/98, 49/99, 34/2001, 39/2002, 49/5005, 79/2005, 81/2005, 83/2005, 23/2013), члана 57. став 1. тачка 7) Статута општине Гаџин Хан ( „Службени лист града Ниша Ниша“ бр.63/2008, 31/2011, 46/2012 и 36/2013) и члана 3. став 1. тачка 7) Одлуке о општинском већу општине Гаџин Хан ( „ Службени лист града Ниша“, бр.83/2008),

 Општинско веће општине Гаџин Хан на 79. седници одржаној 24. новембра 2014. године, доноси

**Р Е Ш Е Њ Е**

**О ПОСТАВЉЕЊУ НАЧЕЛНИКА ОПШТИНСКЕ УПРАВЕ**

**ОПШТИНЕ ГАЏИН ХАН**

1-**ПОСТАВЉА СЕ** Љиљана Петровић, дипломирани правник из Ниша за начелника општинске управе општине Гаџин Хан на период од пет година.

2-Именована ће засновати радни однос даном ступања на рад.

3-Именована је дужна да ступи на рад дана 01. децембра 2014. године.

4-Решење ступа на снагу даном доношења.

**О б р а з л о ж е њ е**

Општинско веће општине Гаџин Хан, по јавном огласу на избор кадидата за начелника Општинске управе општине Гаџин Хан на период од пет година, објављеном у огласним новинама Националне службе за запошљавање „Послови бр.591 дана 15. октобра 2014. године, донело је на 76. седници дна 30. октобра 2014. године, Одлуку о избору кандидата Љиљане Петровић, дипломираног правника из Ниша, број:06-618/2014-III.

Одлука о избору кандидата број: 06-618/2014-III од 30.10.2014. године постала је коначна дана 14.11.2014. године.

Законом о локалној самоуправи („Службени гласник РС“, број 129/2007 и 83/2014) прописано је чланом 46. став 1. тачка 7): *„ Општинско веће поставља и разрешава начелника општинске управе, односно начелника за поједине области“,* чланом 56. став 1.: „ *Начелника општинске управе, односно управе за поједине области поставља општинско веће, на основу јавног огласа, на пет година*“.

Законом о радним односима у државним органима ( „Службени гласник РС“ бр.48/91, 66/91, 44/98, 49/99, 34/2001, 39/2002, 49/5005, 79/2005, 81/2005, 83/2005, 23/2013) чланом 8. став 1. тачка 1) прописано је: *„Лице се прима у радни однос у државном органу на основу акта о избору односно постављењу на функцију“,* став 2.: *Радни однос заснива се даном ступања на рад лица из става 1. овог члана“.*

 На основу наведених одредаба закона донета је одлука као у изреци решења.

Број:06-112-757/2014-III

У Гаџином Хану, дана 24. новембра 2014. године

ОПШТИНСКО ВЕЋЕ ОПШТИНЕ ГАЏИН ХАН

 ПРЕДСЕДНИК

 Саша Ђорђевић